

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

 **2025.gada 24. aprīlī** **Nr.9**

|  |  |
| --- | --- |
| Sēde notiek: domes sēžu zālēSēde sasaukta: plkst.10.00Sēde sākas: plkst.10.00Sēdes laikā tiek veikts audioieraksts**Sēdē piedalās:** |  |
| Komitejas priekšsēdētājs  | *Igors Aleksejevs*  |
| Komitejas priekšsēdētāja vietnieks | *Mihails Lavrenovs*  |
| Komitejas locekļi | *Anatolijs Gržibovskis* *Valērijs Kononovs* *Igors Prelatovs**Ivars Šķinčs**Aleksejs Vasiļjevs*  |
|  |  |
| **Sēdē klātesoši:** |  |
| Daugavpils valstspilsētas pašvaldības iestādes darbinieki SIA “V&TLOM” pārstāvji | *V.Golubevs, M.Dimitrijeva,* *I.Šalkovskis* |
| Sēdi protokolē:  | *Daugavpils pašvaldības centrālās pārvaldes Attīstības departamenta referente E.Pūga* |
| **Darba kārtība:** |
| 1. **Par atļauju SIA “V&TLOM” veikt atkritumu apsaimniekošanu Dunduru ielā 5E, Daugavpilī.**
2. **Par sadarbības līguma noslēgšanu ar Zemkopības ministriju, par valsts informācijas sistēmas “Latvijas zivsaimniecības integrētā kontroles un informācijas sistēma” izmantošanu.**
 |

*I.Aleksejevs atklāj komitejas sēdi un tiek dots vārds ziņotājam.*

**1.**

**Par atļauju SIA “V&TLOM” veikt atkritumu apsaimniekošanu Dunduru ielā 5E, Daugavpilī**

*Ziņo – Daugavpils* *valstspilsētas pašvaldības iestādes „Komunālās saimniecības pārvalde” vadītājs Valērijs Golubevs.*

I.Aleksejevs lūdz nelielu skaidrojumu SIA “V&TLOM” pārstāvjiem par uzņēmuma saimniecisko darbību un nodomu veikt atkritumu apsaimniekošanu.

SIA “V&TLOM” valdes loceklis Zaurs Bahmudovs skaidro, ka SIA “V&TLOM” iepriekš minētajā adresē jau veic saimniecisko darbību – pieņem un šķiro metāllūžņus, kā arī pārvadā uz citiem objektiem tālākai realizācijai. Šobrīd ir pieņemts lēmums paplašināt sniegto pakalpojumu klāstu un pieņemt automašīnas, lai tās varētu norakstīt un nodot tālāk kā atkritumu, nolietoto transportlīdzekļu utilizācijai un pārstrādei. Tiek plānots pieņemt nolietotās automašīnas, pēc tam norakstīt un izdot īpašniekam attiecīgu apliecinājumu, ka automašīna ir norakstīta. Faktiski nekādas darbības, kas būtu saistītas ar automašīnu demontāžu vai izjaukšanu, netiek plānotas. Uz doto brīdi automašīnu pieņemšanas laukums nav tam paredzēts un tas nav uzņēmuma saimnieciskās darbības veids. Mērķis ir, lai klientiem būtu ērtāk. Visu, kas saistīts ar metāllūžņiem, varētu nodot vienā vietā.

I.Aleksejevs jautā, vai tas notiks slēgtā telpā vai ārpusē?

Z.Bahmudovs skaidro, ka tas notiks ārpusē. Tiek plānots kādu laiku tās uzglabāt, līdz sakrājas kāds noteikts daudzums, un tad ar transportu nogādāt darījuma partneriem.

I.Šķinčs vēlas pārliecināties par to, ka uz vietas automašīnas netiek plānots izjaukt vai utilizēt? Un faktiski tā sanāk kā autostāvvieta nolietotām automašīnām?

Z.Bahmudovs to apstiprina.A.Gržibovskis jautā par telpu ar maisiem, kas redzama attēlā iesniegtajos dokumentos. Kāpēc tas ir pievienots sēdes materiāliem?

Z.Bahmudovs skaidro, ka attēli ir pievienoti kļūdas pēc.

*Notiek diskusija.*

A.Gržibovskis jautā, vai nepieciešamības gadījumā būs iespējams pieteikt arī evakuatoru gadījumā, ja tas būtu nepieciešams? Vai tiek sniegts šāds pakalpojums?

Z.Bahmudovs skaidro, ka pašiem evakuatora nav, bet nepieciešamības gadījumā var sazināties ar ārpakalpojuma sniedzējiem, lai nodrošinātu autotransporta izvešanu.

I.Aleksejevs jautā par kapacitāti. Cik daudz mašīnu var uzglabāt?

Z.Bahmudovs lūdz vides konsultanti sniegt skaidrojumu.

Vides konsultante skaidro, ka nolietotie automobiļi tiek uzskaitīti kā bīstamie atkritumi. Šobrīd ir atļauja teritorijā darboties ar bīstamajiem atkritumiem - akumulatoriem. Un nosacījums ir, ka šādās vietās visu bīstamo atkritumu vienlaicīgais daudzums nedrīkst pārsniegt 49.9 tonnas (gan akumulatori, gan nolietotie transportlīdzekļi).

Z.Bahmudovs papildina, ka, ņemot vērā to, ka viena automašīna sver aptuveni divas tonnas, tad daudz nevarēs izvietot, jo nav tik daudz vietas.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs,* *A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par atļauju SIA “V&TLOM” veikt atkritumu apsaimniekošanu Dunduru ielā 5E, Daugavpilī.*

**2.**

**Par sadarbības līguma noslēgšanu ar Zemkopības ministriju, par valsts informācijas sistēmas “Latvijas zivsaimniecības integrētā kontroles un informācijas sistēma” izmantošanu**

*Ziņo – Daugavpils valstspilsētas pašvaldības iestādes „Komunālās saimniecības pārvalde” vadītājs Valērijs Golubevs.*

A.Gržibovskis uzdod precizējošu jautājumu, kam ir paredzēta šī sistēma?

V.Golubevs izsakās, ka tas ir paredzēts informācijas apmaiņai - zivju resursu uzskaitei.

*Notiek diskusija.*

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *sadarbības līguma noslēgšanu ar Zemkopības ministriju, par valsts informācijas sistēmas “Latvijas zivsaimniecības integrētā kontroles un informācijas sistēma” izmantošanu.*

Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.

Sēde beidzas: plkst. 10:08

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga